pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.วิทย์ฯ ร่วมประชุมรัฐมนตรีความมั่นคงทางนิวเคลียร์ ระดับนานาชาติ ณ กรุงเวียนนา
วันพุธที่ 7 ธันวาคม 2559
รมว.วิทย์ฯ ร่วมประชุมรัฐมนตรีความมั่นคงทางนิวเคลียร์ ระดับนานาชาติ ณ กรุงเวียนนา
ดร.พิเชฐ ดุรงคเวโรจน์ รัฐมนตรีว่าการกระทรวงวิทยาศาสตร์และเทคโนโลยี เป็นหัวหน้าคณะผู้แทนไทยร่วมประชุมรัฐมนตรีด้านความมั่นคงทางนิวเคลียร์ระดับนานาชาติ ณ IAEA กรุงเวียนนา สาธารณรัฐออสเตรีย ระหว่างวันที่ 5 - 9 ธันวาคม 2559 ร่วมกับประเทศสมาชิกกว่า 140 ประ
ดร. พิเชฐ ดุรงคเวโรจน์ รัฐมนตรีว่าการกระทรวงวิทยาศาสตร์และเทคโนโลยี เปิดเผยว่า ในฐานะที่ประเทศไทยเป็นสมาชิกของทบวงการพลังงานปรมาณูระหว่างประเทศ หรือ IAEA ตั้งแต่ พ.ศ.2500 นับเป็นเวลา 59 ปี ซึ่งตลอดเวลาที่ผ่านมา ประเทศไทยโดยสํานักงานปรมาณูเพื่อสันติ (ปส.) ได้ทําหน้าที่เป็นหน่วยงานหลักในการประสานงานและดําเนินการตามพันธกรณีกับ IAEA และประเทศไทยได้รับความช่วยเหลือที่เป็นประโยชน์ต่อประเทศชาติทั้งด้านวิชาการและผู้เชี่ยวชาญเสมอมา
ดร.พิเชฐฯ กล่าวต่อไปว่า สําหรับการเข้าร่วมประชุมระดับรัฐมนตรีครั้งนี้ จะมีการปฏิญญาแสดงเจตนารมณ์ร่วมกันของประเทศสมาชิก เพื่อส่งเสริมความมั่นคงทางนิวเคลียร์และใช้พลังงานนิวเคลียร์ในทางสันติ รวมทั้งมุ่งเสริมสร้างเครือข่ายความร่วมมือทั้งในระดับทวิภาคี ภูมิภาค ซึ่งประเทศไทยเป็นประเทศหนึ่งที่ให้ความสําคัญในเรื่องนี้ และให้ความร่วมมือด้วยดีเสมอมา โดยเฉพาะอย่างยิ่งในเรื่องดังกล่าวยังเป็นนโยบายเร่งด่วนตามถ้อยแถลงของพลเอก ประยุทธ์ จันทร์โอชา นายกรัฐมนตรี ในที่ประชุมระดับผู้นําว่าด้วยความมั่นคงทางนิวเคลียร์ ครั้งที่ 4 เมื่อวันที่ 31 มีนาคม – 1 เมษายน 2559 ที่ผ่านมา ณ ประเทศสหรัฐอเมริกา อีกด้วย ซึ่งนายกรัฐมนตรีได้ยืนยันเจตนารมณ์ของไทยอย่างชัดเจนต่อผู้นําจาก 52 ประเทศ และ 4 องค์กรระหว่างประเทศ ในการให้ความสําคัญกับการกํากับดูแลความมั่นคงทางนิวเคลียร์ของประเทศไทยให้มีประสิทธิภาพและยั่งยืน เนื่องจากปัจจุบันประชาคมโลกกําลังเผชิญกับภัยคุกคามหลากหลายรูปแบบ
ทั้งนี้ในการประชุมระดับรัฐมนตรีดังกล่าว มีนายกิตติศักดิ์ ชินอุดมทรัพย์ รองเลขาธิการสํานักงานปรมาณูเพื่อสันติ ร่วมประชุมในฐานะคณะผู้แทนจากประเทศไทยอีกด้วย
สอบถามรายละเอียดเพิ่มเติมได้ที่ กลุ่มความร่วมมือและประสานงานระหว่างประเทศ สํานักนโยบายและบริหารด้านพลังงานปรมาณู สํานักงานปรมาณูเพื่อสันติ โทรศัพท์ 0 2596 7600 ต่อ 2123 - 2124
ข่าวโดย :กลุ่มส่งเสริมฝึกอบรมและเผยแพร่ประชาสัมพันธ์ สํานักงานปรมาณูเพื่อสันติ
เผยแพร่ข่าวโดย : นางสาวชลธิชา แสงเทียนสุวรรณ
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร. 02 333 3728-3732 โทรสาร 02 333 3834
E-Mail:pr@most.go.thFacebook : sciencethailand
Call Center กระทรวงวิทยาศาสตร์และเทคโนโลยี โทร. 1313
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงไคโร ร่วมกับสมาคมนักเรียนไทยในกรุงไคโร ในพระบรมราชูปถัมภ์ มอบถุงยังชีพจำนวน 2,987 ถุงให้แก่นักเรียนไทยในกรุงไคโร [กระทรวงการต่างประเทศ]
วันอังคารที่ 28 เมษายน 2563
สถานเอกอัครราชทูต ณ กรุงไคโร ร่วมกับสมาคมนักเรียนไทยในกรุงไคโร ในพระบรมราชูปถัมภ์ มอบถุงยังชีพจํานวน 2,987 ถุงให้แก่นักเรียนไทยในกรุงไคโร [กระทรวงการต่างประเทศ]
สถานเอกอัครราชทูต ณ กรุงไคโร ร่วมกับสมาคมนักเรียนไทยในกรุงไคโร ในพระบรมราชูปถัมภ์ มอบถุงยังชีพจํานวน 2,987 ถุงให้แก่นักเรียนไทยในกรุงไคโร ภายใต้ภารกิจมอบถุงยังชีพช่วยคนไทยในช่วงการแพร่ระบาดของเชื้อ COVID-19
รัฐบาลไทย-ข่าวทำเนียบรัฐบาล-รมช.สมชายเปิดงานสัมมนาวิชาการ นวัตกรรม และการพัฒนาอุตสาหกรรมยานยนต์สมัยใหม่
วันเสาร์ที่ 16 มีนาคม 2562
รมช.สมชายเปิดงานสัมมนาวิชาการ นวัตกรรม และการพัฒนาอุตสาหกรรมยานยนต์สมัยใหม่
รมช.สมชายเปิดงานสัมมนาวิชาการ นวัตกรรม และการพัฒนาอุตสาหกรรมยานยนต์สมัยใหม่
วันนี้ (16 มี.ค. 62) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานในพิธีเปิดงานสัมมนาวิชาการ เรื่องนวัตกรรม และการพัฒนาอุตสาหกรรมยานยนต์สมัยใหม่“Innovation Developmentof New Generation Automotive Industry” จัดโดยสาขาวิชาการพัฒนาธุรกิจอุตสาหกรรมและทรัพยากรมนุษย์ มหาวิทยาลัยเทคโนโลยีพระจอมเกล้าพระนครเหนือ เนื่องในโอกาสสถาปนาครบรอบ 60 ปีของมหาวิทยาลัยฯ โดยมีศาสตราจารย์ ดร.ธีรวุฒิ บุณยโสภณ นายกสภามหาวิทยาลัยเทคโนโลยีพระจอมเกล้าพระนครเหนือ และ ศาสตราจารย์ ดร.สุชาติ เซี่ยงฉิน อธิการบดีมหาวิทยาลัยเทคโนโลยีพระจอมเกล้าพระนครเหนือให้การต้อนรับ และนายสุรพล ชามาตย์ รองปลัดกระทรวงอุตสาหกรรม ร่วมเป็นเกียรติ ณ ห้องประชุมเบญจรัตน์ อาคารนวมินทรราชินี มหาวิทยาลัยเทคโนโลยีพระจอมเกล้าพระนครเหนือ
รัฐมนตรีช่วยว่าการกระทรวงอุตสาหกรรม กล่าวว่า ขณะนี้อุตสาหกรรมยานยนต์โลก กําลังก้าวสู่การเปลี่ยนแปลงครั้งใหญ่ อันเป็นผลจากความก้าวหน้าของเทคโนโลยี การพัฒนาโครงสร้างพื้นฐาน และความต้องการของผู้บริโภค ทั้งนี้กระทรวงอุตสาหกรรมได้เตรียมการปรับมาตรฐานการระบายสารมลพิษจากเครื่องยนต์ให้เทียบเท่า Euro 5 ภายในปี 2564 และ Euro 6 ภายในปี 2565 ซึ่งเป็นการพัฒนาคุณภาพของรถยนต์ให้มีความสะอาด ประหยัด และปลอดภัย มากขึ้น และการจัดสัมมนาในครั้งนี้ ถือเป็นอีกนิมิตหมายอันดีที่จะให้ความรู้ในเรื่องที่เกี่ยวข้องกับทิศทางตลอดจนนวัตกรรมของอุตสาหกรรมยานยนต์สมัยใหม่ แก่ผู้สนใจ ทั้งภาครัฐ ภาคเอกชน และภาคการศึกษาต่อไป
รัฐบาลไทย-ข่าวทำเนียบรัฐบาล-กรมบัญชีกลางพร้อมดูแลทุกสถานการณ์ เพิ่มรายการเบิกจ่ายตรงค่ารักษาพยาบาล ผู้ติดเชื้อไวรัสโคโรนา 2019 (COVID – 19) และขานรับมาตรการ Social Distancing [กระทรวงการคลัง]
วันจันทร์ที่ 23 มีนาคม 2563
กรมบัญชีกลางพร้อมดูแลทุกสถานการณ์ เพิ่มรายการเบิกจ่ายตรงค่ารักษาพยาบาล ผู้ติดเชื้อไวรัสโคโรนา 2019 (COVID – 19) และขานรับมาตรการ Social Distancing [กระทรวงการคลัง]
กรมบัญชีกลางเพิ่มรายการเบิกจ่ายตรงค่ารักษาพยาบาลให้กับผู้มีสิทธิและบุคคลในครอบครัวที่เสี่ยงหรือติดเชื้อไวรัสโคโรนา 2019 (COVID – 19) และกําหนดอัตราการเบิกค่าตรวจทางห้องปฏิบัติการ ห้องควบคุม ค่ายา และค่าอุปกรณ์ป้องกันให้กับเจ้าหน้าที่ที่ปฏิบัติงาน
กรมบัญชีกลางเพิ่มรายการเบิกจ่ายตรงค่ารักษาพยาบาลให้กับผู้มีสิทธิและบุคคลในครอบครัวที่เสี่ยงหรือติดเชื้อไวรัสโคโรนา 2019 (COVID – 19) และกําหนดอัตราการเบิกค่าตรวจทางห้องปฏิบัติการ ห้องควบคุม ค่ายา และค่าอุปกรณ์ป้องกันให้กับเจ้าหน้าที่ที่ปฏิบัติงาน และขานรับมาตรการ Social Distancing โดยให้ผู้ป่วยไม่ต้องเดินทางไปรับยาที่สถานพยาบาล เพื่อลดความเสี่ยงในการติดเชื้อเพิ่ม
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า เนื่องจากสถานการณ์โรคติดเชื้อไวรัสโคโรนา 2019 (COVID – 19) เป็นโรคติดต่ออันตรายตามประกาศกระทรวงสาธารณสุข และมีจํานวนผู้ติดเชื้อเพิ่มขึ้นอย่างต่อเนื่อง ทําให้สถานพยาบาลของทางราชการมีความจําเป็นต้องใช้การตรวจทางห้องปฏิบัติการแบบพิเศษ รวมถึงเครื่องมือแพทย์ต่าง ๆ ซึ่งบางประเภทไม่สามารถเบิกจากทางราชการได้ ดังนั้น กรมบัญชีกลางจึงได้กําหนดหลักเกณฑ์การเบิกจ่ายตรงค่ารักษาพยาบาลเพิ่มเติม ให้กับผู้มีสิทธิและบุคคลในครอบครัวที่มีความเสี่ยง หรือเป็นผู้ติดเชื้อไวรัสโคโรนา 2019 (COVID – 19) ให้สามารถเบิกจ่ายตรงได้ โดยไม่ต้องทดรองจ่ายเงินไปก่อน ดังนี้
ผู้มีสิทธิและบุคคลในครอบครัวที่มีอาการไข้ ไอ เจ็บคอ เหนื่อยหอบ และแพทย์ได้ดําเนินการสอบสวนโรคตามแนวทางที่กระทรวงสาธารณสุขกําหนดแล้ว สามารถเบิกจ่ายตรงค่าตรวจทางห้องปฏิบัติการ และค่าอุปกรณ์ป้องกันส่วนบุคคลของเจ้าหน้าที่ได้ ตามที่จ่ายจริงแต่ไม่เกินอัตราที่กําหนด
กรณีผู้มีสิทธิและบุคคลในครอบครัวที่แพทย์วินิจฉัยว่าติดเชื้อไวรัสโคโรนา 2019 (COVID – 19) และสถานพยาบาลรับตัวไว้เป็นผู้ป่วยในแล้ว สามารถเบิกจ่ายตรงค่ารักษาพยาบาลเพิ่มเติมได้ เช่น ค่าตรวจทางห้องปฏิบัติการ และค่าอุปกรณ์ป้องกันส่วนบุคคลของเจ้าหน้าที่ ค่าห้องพักสําหรับควบคุมหรือดูแลรักษา ค่ายารักษาเฉพาะผู้ติดเชื้อไวรัสโคโรนา 2019 (COVID – 19) เป็นต้น นอกจากนี้ กรณีที่สถานพยาบาลจําเป็นต้องส่งตัวผู้ติดเชื้อไวรัสโคโรนา 2019 (COVID – 19) ไปเข้ารับการรักษาที่สถานพยาบาลอื่น ให้สามารถเบิกจ่ายตรงค่าพาหนะส่งต่อ และค่าบริการทําความสะอาดพาหนะส่งต่อ ได้เท่าที่จ่ายจริงแต่ไม่เกินอัตราที่กําหนด
“กรมบัญชีกลางได้สนับสนุนมาตรการ Social Distancing ของรัฐบาล โดยให้ผู้ป่วยเก่าของสถานพยาบาลสามารถรับยาที่บ้านได้ ลดความเสี่ยงในการเดินทางมายังสถานพยาบาลในช่วงที่เกิดการระบาดของโรค ซึ่งกรมบัญชีกลางมีความมุ่งมั่น ตั้งใจ พร้อมดูแลประชาชนในทุกสถานการณ์ และขอแสดงความห่วงใยและเป็นกําลังใจให้ทุกภาคส่วนในสังคม รวมทั้งคนไทยทุกคนผ่านพ้นวิกฤตนี้ไปพร้อมกัน” อธิบดีกรมบัญชีกลางกล่าว
รัฐบาลไทย-ข่าวทำเนียบรัฐบาล-กระทรวงเกษตรฯ เตรียมหารือ กระทรวงการคลัง และธนาคารรัฐ หาแนวทางช่วยเหลือสมาชิกสหกรณ์เครดิตยูเนี่ยนคลองจั่น
วันพฤหัสบดีที่ 21 กันยายน 2560
กระทรวงเกษตรฯ เตรียมหารือ กระทรวงการคลัง และธนาคารรัฐ หาแนวทางช่วยเหลือสมาชิกสหกรณ์เครดิตยูเนี่ยนคลองจั่น
กระทรวงเกษตรฯ เตรียมหารือ กระทรวงการคลัง และธนาคารรัฐ หาแนวทางช่วยเหลือสมาชิกสหกรณ์เครดิตยูเนี่ยนคลองจั่น
วันนี้ (20 ก.ย.60) เวลา 11.00 น. นายอํานวย ปะติเส ที่ปรึกษารัฐมนตรีว่าการกระทรวงเกษตรและสหกรณ์ นายเลิศวิโรจน์ โกวัฒนะ รองปลัดกระทรวงเกษตรและสหกรณ์ พร้อมด้วย นายพิเชษฐ์ วิริยะพาหะ รองอธิบดีกรมส่งเสริมสหกรณ์ ได้รับมอบหมายจาก พลเอก ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ ให้เข้าพบกับตัวแทนสมาชิกสหกรณ์เครดิตยูเนี่ยนคลองจั่น นําโดย นายเผด็จ มุ่งธัญญา ตัวแทนสมาชิกสหกรณ์เครดิตยูเนี่ยนคลองจั่น เพื่อรับทราบความคืบหน้าการสานต่อนโยบายช่วยเหลือเยียวยาสมาชิกสหกรณ์เครดิตยูเนี่ยนคลองจั่นจากกระทรวงเกษตรและสหกรณ์
นายเลิศวิโรจน์ โกวัฒนะ รองปลัดกระทรวงเกษตรและสหกรณ์ กล่าวว่า สมาชิกสหกรณ์เครดิตยูเนี่ยนคลองจั่น ได้มีความกังวลใจเนื่องจากกําลังขาดเงินที่จะชดใช้หนี้เยียวยาแก่สมาชิกในช่วงเดือนธันวาคม 2560 นี้ แม้ศาลแพ่งมีคําสั่ง คดีที่ 1674/2557 เมื่อวันที่ 25 พ.ย.59 ให้สหกรณ์เครดิตยูเนี่ยนฯ ชนะคดี โดยต้องได้รับการชดใช้ความเสียหาย 3,811 ล้านบาท แต่ทรัพย์สินที่เป็นของกลางในคดีนี้กรมสอบสวนคดีพิเศษได้อายัดไว้ยังไม่สามารถนําออกขายทอดตลาดเพื่อนํามาเยียวยาสมาชิกได้ ทําให้สมาชิกมีความกังวลใจว่าหากกระบวนการทั้งหมดดําเนินการล่าช้าจะไม่ทันกําหนดเวลาชําระหนี้ อย่างไรก็ตาม กระทรวงเกษตรและสหกรณ์ได้มีการติดตามการดําเนินการเพื่อช่วยสมาชิกสหกรณ์เครดิตยูเนี่ยนคลองจั่นมาอย่างต่อเนื่อง โดยในวันนี้ได้มาหารือถึงแนวทางการดําเนินการร่วมกัน
นายพิเชษฐ์ วิริยะพาหะ รองอธิบดีกรมส่งเสริมสหกรณ์ กล่าวว่า กระทรวงเกษตรและสหกรณ์ได้เตรียมแผนรองรับเพื่อช่วยเหลือสมาชิกสหกรณ์เครดิตยูเนี่ยนฯ เพื่อให้มีเงินในการมาชําระหนี้ ไม่ว่าจะเป็นการติดตามเกี่ยวกับทรัพย์สินของสหกรณ์จากคดีต่างๆ ที่จะขายทอดตลาด และทรัพย์สินจากสหกรณ์ส่วนอื่นที่เป็นเงินสด หรือช่องทางอื่นๆ ที่ทางรัฐจะให้การสนับสนุนได้ เพื่อให้ทันตามเป้าหมายการชําระหนี้ ประมาณ 570 ล้านบาท ในเดือนธันวาคม 2560 ส่วนการขอสนับสนุนเงินจากภาครัฐที่จะมาใช้ฟื้นฟูกิจการนั้น กระทรวงเกษตรและสหกรณ์จะหารือร่วมกับกระทรวงการคลัง และธนาคารของรัฐเกี่ยวกับรายละเอียดต่างๆ ว่าจะมีแนวทางการช่วยเหลืออย่างไร หลังจากนั้นจะสรุปแนวทางเพื่อนําเสนอคณะรัฐมนตรีเพื่อพิจารณาต่อไป
--------------------------------------
--------------------------------------
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ออท.สาธารณรัฐเช็ก/ไทย เข้าเยี่ยมคำนับ รอง นรม. และ รมว.กห.
วันศุกร์ที่ 4 สิงหาคม 2560
ออท.สาธารณรัฐเช็ก/ไทย เข้าเยี่ยมคํานับ รอง นรม. และ รมว.กห.
ออท.สาธารณรัฐเช็ก/ไทย เข้าเยี่ยมคํานับ รอง นรม. และ รมว.กห.
พล.อ.ต.รังสรรค์ เยาวรัตน์ ผช.โฆษก กห. กล่าวว่า เมื่อ 4 ส.ค.60 เวลา 1045 น. นาย Marek Libricky
(มาเร็ก ลิบชีตซกี) ออท.สาธารณรัฐเช็ก/ไทย เข้าเยี่ยมคํานับ พล.อ.ประวิตร วงษ์สุวรรณ รอง นรม.และ รมว.กห.
ณ ศาลาว่าการกลาโหม ในโอกาสเข้ารับตําแหน่งใหม่
รอง นรม. และ รมว.กห. ได้กล่าวต้อนรับและชื่นชมที่ไทยและสาธารณรัฐเช็กมีความสัมพันธ์ที่ดีต่อกันมาตลอดระยะเวลา 24 ปี และเชื่อว่า นาย Marek จะช่วยส่งเสริมความสัมพันธ์และพัฒนาความร่วมมือระหว่างทั้งสองประเทศได้เป็นอย่างดี ทั้งทางด้านเศรษฐกิจ การค้า การลงทุน และด้านอุตสาหกรรมป้องกันประเทศ โดยทั้งสองฝ่ายย้ําถึงความสัมพันธ์ที่ดีต่อกันระหว่าง นรม. และ ประธานาธิบดีสาธารณรัฐเช็ก ซึ่งจะเป็นรากฐานของความสัมพันธ์และความร่วมมือในด้านต่างๆ ของทั้งสองประเทศให้เพิ่มพูนแน่นแฟ้นยิ่งขึ้น โดยนาย Marek จะได้สานต่อความร่วมมือที่ทั้งสองฝ่ายดําเนินอยู่ และขยายกรอบความร่วมมือใหม่ๆ เพื่อประโยชน์ของทั้งสองประเทศ พร้อมทั้งเชิญ รอง นรม. และ รมว.กห. ไปเยือนสาธารณรัฐเช็กในโอกาสที่เหมาะสมต่อไป
รัฐบาลไทย-ข่าวทำเนียบรัฐบาล-ศธ.จับมือจีนสอนหลักสูตรอาชีวะระบบรางไทย-จีน พร้อมยกระดับหลักสูตรและการเรียนการสอนร่วมไทย-จีนในสาขาวิชาที่เป็นอุตสาหกรรมหลักของไทย
วันจันทร์ที่ 12 มีนาคม 2561
ศธ.จับมือจีนสอนหลักสูตรอาชีวะระบบรางไทย-จีน พร้อมยกระดับหลักสูตรและการเรียนการสอนร่วมไทย-จีนในสาขาวิชาที่เป็นอุตสาหกรรมหลักของไทย
กระทรวงศึกษาธิการ (ศธ.) จับมือจีน สอนหลักสูตรอาชีวะระบบรางไทย-จีน พร้อมยกระดับหลักสูตรและการเรียนการสอนร่วมไทย-จีนในสาขาวิชาที่เป็นอุตสาหกรรมหลักของไทย เพื่อตอบโจทย์การพัฒนาประเทศไทย 4.0 เริ่มต้นที่หลักสูตรสาขาระบบราง
กระทรวงศึกษาธิการ (ศธ.) จับมือจีน สอนหลักสูตรอาชีวะระบบรางไทย-จีน พร้อมยกระดับหลักสูตรและการเรียนการสอนร่วมไทย-จีนในสาขาวิชาที่เป็นอุตสาหกรรมหลักของไทย เพื่อตอบโจทย์การพัฒนาประเทศไทย 4.0เริ่มต้นที่หลักสูตรสาขาระบบรางตั้งแต่ภาคเรียนที่ 1 ปีการศึกษา 2561 เป็นต้นไป
เมื่อวันพุธที่ 7 มีนาคม 2561 นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ พร้อมด้วย ศ.คลินิก นพ.อุดม คชินทรรัฐมนตรีช่วยว่าการกระทรวงศึกษาธิการและผู้บริหารระดับสูงของ ศธ. ให้การต้อนรับและหารือกับนายหลู่ย์ เจี้ยน (H.E. Mr. Lyu Jian) เอกอัครราชทูตสาธารณรัฐประชาชนจีนประจําประเทศไทย เกี่ยวกับการจัดตั้งโรงเรียนระบบรางไทย-จีน และยกระดับการเรียนระบบรางของอาชีวศึกษาไทย ณ ห้องประชุมราชวัลลภ
นพ.ธีระเกียรติ เจริญเศรษฐศิลป์เปิดเผยภายหลังการหารือว่า จีนมีความยินดีและมุ่งมั่นที่จะร่วมมือกับไทยอย่างจริงจังใน 2 ประเด็นสําคัญ คือ
การจัดตั้งโรงเรียนที่มีศักยภาพสูงด้านระบบรางไทย-จีนด้วยหลักสูตรจีน 100% ทั้งด้านหลักสูตร การจัดการเรียนการสอน และประกาศนียบัตร ส่วนการลงทุนจะเป็นการร่วมกับฝ่ายไทย ทั้งนี้ คาดว่าจะเริ่มต้นในสถาบันอาชีวศึกษาเอกชนที่มีความพร้อมก่อน
ความร่วมมือการยกระดับหลักสูตรและจัดการเรียนการสอนร่วมไทย-จีนในสาขาวิชาที่เป็นอุตสาหกรรมหลักของไทยเพื่อตอบโจทย์การพัฒนาประเทศไทย 4.0 เช่น ระบบราง อากาศยาน แมคคาทรอนิกส์ โลจิสติกส์ โดยเริ่มในระดับประกาศนียบัตรวิชาชีพชั้นสูง (ปวส.) เพื่อให้จีนช่วยรับรองหลักสูตรและจัดการเรียนร่วมในรูปแบบทวิวุฒิ โดยอาจเรียนที่ไทยเป็นเวลา 1 ปี จากนั้นจึงไปเรียนที่จีนอีก 1 ปี จบออกมาได้วุฒิการศึกษาจากทั้ง 2 ประเทศ
ศ.คลินิก นพ.อุดม คชินทรกล่าวว่า จีนได้ยืนยันที่จะร่วมมือด้านการยกระดับการเรียนการสอนอาชีวศึกษาของไทยอย่างเต็มที่ โดยเฉพาะสาขาระบบราง ซึ่งจีนมีความถนัดและเชี่ยวชาญในเรื่องนี้มาก และที่ผ่านมาสถาบันอาชีวศึกษาไทยก็มีความร่วมมือในสาขาระบบรางกับ 4 สถาบันอาชีวศึกษาหลักของจีนอยู่แล้ว แต่เป็นความร่วมมือระดับสถาบัน
การหารือในครั้งนี้จึงจะขยายเป็นความร่วมมือระดับกระทรวง (Government to Government: G to G) ครอบคลุมสาขาต่าง ๆ โดยเริ่มต้นที่สาขาระบบรางเพื่อให้จีนช่วยจัดหลักสูตรการเรียนการสอนระบบรางแก่นักเรียนนักศึกษาอาชีวศึกษาของไทยอย่างเข้มข้นและมีมาตรฐานระดับนานาชาติ ที่จะเป็นการแก้ปัญหาการขาดแคลนช่าง ช่างเทคนิค และวิศวกรระบบรางของไทย ตลอดจนยกระดับประเทศสู่การเป็นศูนย์กลางการเรียนรู้ระบบรางในภูมิภาคอาเซียน รองรับการขยายในระดับเมืองและประเทศเพื่อนบ้าน เช่น ลาว เมียนมา ที่ต้องการองค์ความรู้ในเรื่องเหล่านี้ต่อไป
ทั้งนี้ ศธ.จะหารือในรายละเอียดกับทางจีนอย่างเร่งด่วน เพื่อดําเนินการให้ทันเปิดหลักสูตรในภาคเรียนที่ 1 ปีการศึกษา 2561
Written byนวรัตน์ รามสูต
Photo Creditยุทธพงศ์ เลือกกลั่นดี
Rewriterนวรัตน์ รามสูต
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-ประธานคณะกรรมการบริหารสมาคมการค้ายูโรเปียนเพื่อธุรกิจและการพาณิชย์เข้าเยี่ยมคารวะรัฐมนตรีประจำสำนักนายกรัฐมนตรี
วันจันทร์ที่ 9 กรกฎาคม 2561
ประธานคณะกรรมการบริหารสมาคมการค้ายูโรเปียนเพื่อธุรกิจและการพาณิชย์เข้าเยี่ยมคารวะรัฐมนตรีประจําสํานักนายกรัฐมนตรี
ประธานคณะกรรมการบริหารสมาคมการค้ายูโรเปียนเพื่อธุรกิจและการพาณิชย์เข้าเยี่ยมคารวะรัฐมนตรีประจําสํานักนายกรัฐมนตรี
วันนี้ (9 ก.ค. 2561) เวลา 12.30 น. นาย Stefan Molnar ประธานคณะกรรมการบริหารสมาคมการค้ายูโรเปียนเพื่อธุรกิจและการพาณิชย์ (European Association for Business and Commerce-EABC) และคณะผู้บริหาร เข้าเยี่ยมคารวะ นายกอบศักดิ์ ภูตระกูล รัฐมนตรีประจําสํานักนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญการหารือ ดังนี้
รัฐมนตรีประจําสํานักนายกรัฐมนตรียินดีต้อนรับคณะผู้บริหารสมาคมการค้ายูโรเปียนเพื่อธุรกิจและการพาณิชย์ (EABC) พร้อมกล่าวขอบคุณที่สมาคมฯ มีส่วนสําคัญในการผลักดันความร่วมมือด้านเศรษฐกิจระหว่างนักธุรกิจยุโรปกับไทยมาโดยตลอด รวมไปถึงการให้ข้อเสนอแนะเกี่ยวกับการดําเนินนโยบายการประกอบธุรกิจของนักลงทุนต่างชาติในประเทศไทย ซึ่งรัฐบาลไทยจะนําไปปรับปรุงและประยุกต์ใช้เพื่ออํานวยความสะดวกแก่นักลงทุนต่างชาติต่อไป
ในการนี้ คณะ EABC ได้ยืนยันที่จะสนับสนุนนโยบาย Thailand 4.0 และ ระเบียงเศรษฐกิจพิเศษตะวันออก (EEC) พร้อมแสดงความคิดเห็นในการดําเนินธุรกิจในไทย อาทิ อุตสาหกรรมยา ประสงค์ให้รัฐบาลไทยสนับสนุนการวิจัยการผลิตยาในไทยให้มากขึ้น ด้านโครงสร้างพื้นฐานและระบบราง เห็นว่ารถไฟมีความสําคัญในการพัฒนาประเทศไทยและสนใจเข้าเป็นหุ้นส่วนการลงทุนร่วมกับประเทศไทย ภาควิสาหกิจขนาดกลางและขนาดย่อม เห็นว่า รัฐบาลไทยควรสนับสนุนการเข้าถึงแหล่งเงินทุน นอกจากนี้ คณะ EABC ยังประสงค์ให้มีการปรับปรุงกฎระเบียบด้านการลงทุน เช่น การเปิดเสรีแรงงานฝีมือ (Skilled labour) การสร้างแรงจูงใจประเภทที่มิใช่ภาษี เป็นต้น
รัฐมนตรีประจําสํานักนายกรัฐมนตรี กล่าวว่ารัฐบาลไทยได้ดําเนินโครงการ SMART Visa ซึ่งจะช่วยอํานวยความสะดวกในการเข้ามาทํางานและใช้ชีวิตอยู่ในประเทศไทยของผู้เชี่ยวชาญเฉพาะด้านและมีศักยภาพสูง รวมถึงการทบทวนกฎเกณฑ์ด้านการให้ใบอนุญาตทํางาน (Work Permit) มาพิจารณาด้วย
ในตอนท้ายทั้งสองฝ่ายต่างเห็นพ้องที่จะให้ไทยและสหภาพยุโรปรื้อฟื้นการเจรจาความตกลงการค้าเสรี FTA ไทยและสหภาพยุโรป ซึ่งจะเป็นประโยชน์ต่อการค้า การลงทุนของทั้งสองฝ่ายต่อไป
รัฐบาลไทย-ข่าวทำเนียบรัฐบาล-สธ. เตือนประชาชนระวังอันตรายจากการเข้าไปทำความสะอาดบ้านเรือนหลังน้ำลด
วันอังคารที่ 8 ตุลาคม 2562
สธ. เตือนประชาชนระวังอันตรายจากการเข้าไปทําความสะอาดบ้านเรือนหลังน้ําลด
กระทรวงสาธารณสุขเตือนประชาชนให้ระมัดระวังอันตรายและอุบัติเหตุจากการเข้าไปทําความสะอาดบ้านเรือนหลังน้ําลด สับสะพานไฟลง ตรวจดูระบบไฟฟ้าเพื่อความปลอดภัย สวมถุงมือที่เป็นฉนวนไฟฟ้า และรองเท้า ไม่แตะอุปกรณ์ไฟฟ้าขณะร่างกายเปียกชื้น รวมถึงตรวจสอบเครื่องใช้ไฟ
กระทรวงสาธารณสุขเตือนประชาชนให้ระมัดระวังอันตรายและอุบัติเหตุจากการเข้าไปทําความสะอาดบ้านเรือนหลังน้ําลด สับสะพานไฟลง ตรวจดูระบบไฟฟ้าเพื่อความปลอดภัย สวมถุงมือที่เป็นฉนวนไฟฟ้า และรองเท้า ไม่แตะอุปกรณ์ไฟฟ้าขณะร่างกายเปียกชื้น รวมถึงตรวจสอบเครื่องใช้ไฟฟ้าให้ปลอดภัยก่อนนํากลับมาใช้ และระวังอันตรายจากสัตว์มีพิษ
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า ขณะนี้หลายพื้นที่น้ําลดลงแล้ว กระทรวงสาธารณสุข ได้มอบหมายให้กรมอนามัยเข้าไปดูแลด้านการสุขาภิบาลสิ่งแวดล้อม บ่อน้ํา การกําจัดขยะ และกรมควบคุมโรคเฝ้าระวังโรคติดต่อที่พบบ่อยหลังน้ําลด เช่น โรคฉี่หนู ไข้เลือดออก ไข้หวัดใหญ่ และแนะนําประชาชนในการเข้าไปทําความสะอาดบ้านเรือน ให้ระมัดระวังอันตรายจากสัตว์มีพิษ อาทิ งู ตะขาบ และอุบัติเหตุ โดยให้สับคัตเอาท์หรือสะพานไฟลง ควรสวมถุงมือที่เป็นฉนวนไฟฟ้าและสวมรองเท้า ตรวจสอบอุปกรณ์เครื่องใช้ต่างๆ เช่น ปลั๊กไฟ สายไฟ เครื่องใช้ไฟฟ้า ให้มั่นใจว่าปลอดภัยก่อนนํากลับมาใช้ ไม่แตะอุปกรณ์ไฟฟ้าขณะร่างกายเปียกชื้น ขณะเก็บกวาดขยะระวังสิ่งของมีคม อาทิ ตะปู เศษแก้ว เหล็ก ไม้แหลม และสัตว์มีพิษเช่น ตะขาบ งู ควรใช้ไม้เขี่ยเพื่อไล่ให้หนีออกไป
“ขอให้ประชาชนดูแลร่างกายให้แข็งแรงอยู่เสมอ หลังจากเดินลุยน้ําย่ําโคลนให้ล้างทําความสะอาด และเช็ดให้แห้ง หากมีไข้สูง ปวดเมื่อย ให้กินยาลดไข้พาราเซตามอล 2 วันแล้วอาการไม่ดีขึ้น อาจเป็นไข้หวัดใหญ่ หรือโรคฉี่หนู ให้รีบไปพบแพทย์ หากเกิดอุบัติเหตุฉุกเฉินโทรศัพท์แจ้งได้ที่สายด่วน 1669 ตลอด 24 ชั่วโมง” นายแพทย์สุขุมกล่าว
***************************** 8ตุลาคม 2562
รัฐบาลไทย-ข่าวทำเนียบรัฐบาล-ปลัดพสุฯ  นำคณะผู้บริหารเข้าขอพรปีใหม่จากรัฐมนตรีว่าการกระทรวงอุตสาหกรรม
วันศุกร์ที่ 4 มกราคม 2562
ปลัดพสุฯ  นําคณะผู้บริหารเข้าขอพรปีใหม่จากรัฐมนตรีว่าการกระทรวงอุตสาหกรรม
นายพสุ โลหารชุน ปลัดกระทรวงอุตสาหกรรม
วันนี้ (4 มกราคม 2562) นายพสุ โลหารชุน ปลัดกระทรวงอุตสาหกรรม นําคณะผู้บริหารกระทรวงอุตสาหกรรม เข้าขอพรปีใหม่จาก นายอุตตม สาวนายน รัฐมนตรีว่าการกระทรวงอุตสาหกรรม เนื่องในโอกาสวันปีใหม่ พุทธศักราช 2562 ณ อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-นายกรัฐมนตรีทดลองการใช้ “โดรน” บินเพื่อการเกษตร
วันอังคารที่ 18 กุมภาพันธ์ 2563
นายกรัฐมนตรีทดลองการใช้ “โดรน” บินเพื่อการเกษตร
นายกรัฐมนตรีให้ความสนใจผลงานการประยุกต์ใช้เทคโนโลยีและนวัตกรรมดิจิทัลเพื่อการเกษตร ในพื้นที่จังหวัดน่าน และร่วมทดลองขับโดรนด้วยตนเอง พร้อมย้ํา ให้ DEPA นําเทคโนโลยีดิจิทัลสตาร์ทอัพด้านการเกษตร เข้ามาช่วยเหลือเกษตรกรให้ได้มากที่สุด
เมื่อวันที่ 12 กุมภาพันธ์ ที่ผ่านมา พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม พร้อมคณะลงพื้นเพื่อติดตามการขับเคลื่อนนโยบายของรัฐบาล ณ วิสาหกิจชุมชนชีววิถีตําบลน้ําเกี๋ยน (บ้านน้ําเกี๋ยน) ในอําเภอภูเพียง จ.น่าน โอกาสนี้ นายศราวุธ เลาหะวิสุทธิ์ ผู้จัดการสาขาภาคเหนือตอนบน สํานักงานส่งเสริมเศรษฐกิจดิจิทัล (DEPA) และทีมงานพร้อมด้วยดิจิทัลสตาร์ทอัพ ได้นําเสนอผลงานการประยุกต์ใช้เทคโนโลยีและนวัตกรรมดิจิทัลเพื่อการเกษตร (Agtech) ในพื้นที่จังหวัดน่าน โดย DEPA สาขาภาคเหนือตอนบน ได้นํากลุ่มดิจิทัลสตาร์ทอัพสาขาเทคโนโลยีเพื่อการเกษตรที่มีบทบาทในพื้นที่ อาทิ บริษัท อีซี่ 2018 จํากัด นําเสนอเทคโนโลยีและนวัตกรรมโดรนเพื่อการเกษตร และห้างหุ้นส่วนจํากัด จีโอโปรซอฟท์ นําเสนอระบบฟาร์มอัจฉริยะสําหรับโรงเรือนเห็ด เป็นต้น
โอกาสนี้ นายกรัฐมนตรีได้ให้ความสนใจเทคโนโลยีโดรนเพื่อการเกษตร และร่วมทดลองขับโดรนด้วยตนเอง ในบริเวณสวนผักเชียงดาของวิสาหกิจชุมชนชีววิถีตําบลน้ําเกี๋ยน ทั้งนี้ ที่นายกรัฐมนตรีได้ทดลองทําการบินโดรน ด้วยระบบ NacDrone Easy 2 โดยมีการสร้างแผนการบิน สั่งการทํางานผ่านแอปพลิเคชั่นทางมือถือ เกษตรกรสามารถนําไปปรับใช้ในการพ่นยากําจัดศัตรูพืช โดยไม่จําเป็นต้องเสี่ยงต่อการสัมผัสสารเคมี ซึ่งนายกรัฐมนตรีได้สั่งการให้ DEPA นําเทคโนโลยีดิจิทัลสตาร์ทอัพด้านการเกษตร เข้ามาช่วยเหลือเกษตรกรให้ได้มากที่สุด ตั้งแต่การพัฒนาและสร้างองค์ความรู้ พร้อมฝากข้อคิดให้มีการต่อยอดเทคโนโลยีโดรนเพื่อใช้ในการแก้ไขปัญหาฝุ่นละออง PM 2.5 เกินค่ามาตรฐาน รวมทั้งการใช้โดรนเพื่อช่วยดับไฟป่าด้วย ซึ่งผู้ผลิตได้แจ้งว่า บริษัทอยู่ในระหว่างการพัฒนาโดรนขนาดใหญ่ที่สามารถบรรจุน้ํายาเคมีได้ปริมาณมาก สามารถนําไปใช้เพื่อช่วยในการดับไฟป่าด้วยและขณะนี้ต่างประเทศให้ความสนใจเทคโนโลยีโดรนนี้ซึ่งคิดค้นและพัฒนาโดยสตาร์ทอัพไทยทั้งหมด
**************
กลุ่มยุทธศาสตร์และแผนการประชาสัมพันธ์ สํานักโฆษก
รัฐบาลไทย-ข่าวทำเนียบรัฐบาล-การจ่ายเงินเบี้ยยังชีพผู้สูงอายุและเงินเบี้ยความพิการ เดือนสิงหาคม 63
วันจันทร์ที่ 10 สิงหาคม 2563
การจ่ายเงินเบี้ยยังชีพผู้สูงอายุและเงินเบี้ยความพิการ เดือนสิงหาคม 63
ตามที่ได้กําหนดปฏิทินการจ่ายเงินเบี้ยยังชีพผู้สูงอายุและเงินเบี้ยความพิการขององค์กรปกครองส่วนท้องถิ่น (อปท.) ซึ่งต่อมากรมบัญชีกลางได้ตรวจสอบข้อมูลพบว่างบประมาณในบัญชีเงินฝากคลังของ อปท. บางแห่งในระบบ GFMIS ไม่เพียงพอจ่ายเงินให้แก่ผู้มีสิทธิรับเงิน
นางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่ได้กําหนดปฏิทินการจ่ายเงินเบี้ยยังชีพผู้สูงอายุและเงินเบี้ยความพิการขององค์กรปกครองส่วนท้องถิ่น (อปท.) ซึ่งต่อมากรมบัญชีกลางได้ตรวจสอบข้อมูลพบว่างบประมาณในบัญชีเงินฝากคลังของ อปท. บางแห่งในระบบ GFMIS ไม่เพียงพอจ่ายเงินให้แก่ผู้มีสิทธิรับเงิน ทําให้ต้องมีการจัดสรรงบประมาณเพิ่มเติม
“กรมบัญชีกลางใส่ใจและพร้อมดูแลคุณภาพชีวิตของประชาชนอย่างทั่วถึง จึงเร่งดําเนินการและพร้อมจ่ายเงิน เบี้ยยังชีพผู้สูงอายุและเงินเบี้ยความพิการของ อปท. ตามกําหนดเดิมในวันที่ 10 ส.ค. 63 ตั้งแต่เวลา 16.00 น. เป็นต้นไป ทั้งนี้ ขอเน้นย้ําให้ สถ. ตรวจสอบงบประมาณให้ครอบคลุมจํานวนผู้มีสิทธิ และสอดคล้องกับปฏิทินการจ่ายฯ เพื่อให้ผู้มีสิทธิได้รับเงินครบถ้วนตามกําหนดเวลา” โฆษกกรมบัญชีกลาง กล่าว
โฆษกกรมบัญชีกลาง กล่าวเพิ่มเติมว่า สําหรับการจ่ายเงินเบี้ยยังชีพผู้สูงอายุและเงินเบี้ยความพิการ ในเดือนถัดไป ยังคงจ่ายในวันที่ 10 ตามระยะเวลาเดิม ทั้งนี้ หากมีข้อสงสัย สามารถสอบถามเพิ่มเติมได้ที่ Call Center กรมบัญชีกลาง 02 270 6400 ในวัน เวลาทําการ